Eesti meeste võrkpallikoondis läheb pühapäeval võõrsil EM-valikmängus vastamisi Iisraeliga, kellest kolmapäeval kodus saadi kindlalt 3:0 jagu. Juhul kui Eestil õnnestub Iisrael teist korda järjest alistada, kindlustatakse B-alagrupis esikoht ja seega ka pääs 2019. aasta EM-finaalturniirile.

See oleks Eestile viies kord pääseda EM-finaalturniirile. Kas Eesti alaliit pole kaalunud mõtet Eestis EM-i alagrupimänge kunagi siin? "Eks ikka oleme kaalunud seda ja oleme rääkinud nii põhjanaabritega kui tegelikult ka meie suure naabri Venemaaga sellest, kas võiks korraldada," tunnistas Eesti Võrkpalli Liidu president Hanno Pevkur ERR-ile. "2019. aasta EM toimub teatavasti Prantsusmaal, Belgias, Hollandis ja Sloveenias, 2021 ja 2023 on otsustamata. Praegu on jutud lahti, vaatame, millised võimalused on."

"Tegelikult tahaks teha niimoodi, et me võib-olla soomlastega koos ei tee, vaid me kutsuksime soomlased siia või läheksime ise Soome, et saaks fännid kokku liita," lisas Pevkur.

"Eesti koondis on praegu sellisel tasemel, et julgeme mõelda järgmise aasta EM-il kaheksa hulka jõudmisest, miks mitte ka poolfinaali jõudmisest," lõpetas Pevkur.